Tom Hardy
<s>Tom Hardi (; rođen 15. septembra 1977. u Londonu) engleski je glumac.</s>

<s>Nakon filmskog debija u ratnoj drami Pad crnog jastreba iz 2001.</s><s>Hardi je igrao glavnog negativca u naučnofantastičnom filmu Zvezdane staze: Nemezis, a potom je tumačio sporedne uloge u nizu filmova pretežno britanske produkcije.</s><s>Do značajnog napretka u njegovoj karijeri došlo je 2008. godine kada je nastupio u filmovima Rokenrola Gaja Ričija i Bronson Nikolasa Vindinga Refna, koji mu je doneo Britansku nezavisnu filmsku nagradu za najboljeg glumca u glavnoj ulozi.</s><s>Svojom izvedbom u filmu Rokenrola uspeo je da privuče pažnju reditelja Kristofera Nolana koji mu je ubrzo ponudio ulogu u blokbasteru Početak, zahvaljujući kome je Hardi stekao popularnost među širom publikom.</s><s>Za svoj rad u dotadašnjoj karijeri 2011. godine osvojio je nagradu BAFTA za buduću zvezdu.</s>

<s>Hardi je zatim nastupio u filmovima Krpar, krojač, soldat, špijun, Ratnik i Bez zakona koji su naišli na pozitivan prijem kod kritičara.</s><s>Godine 2012. ponovo je sarađivao sa Nolanom, na filmu Uspon mračnog viteza u kome je igrao glavnog negativca Bejna.</s><s>Nakon toga okrenuo se manje komercijalnim projektima, pa je tako 2013. nastupio u britanskoj drami Opasan poziv, a 2014. u kriminalističkom filmu Prljava isporuka, koje je kritika dobro prihvatila.</s><s>Godine 2015. nastupiće u pet filmova: Dete 44, Pobesneli Maks 4: Autoput besa, Londonski put, Legenda i Povratnik.</s>

<s>Značajnije uloge na televiziji Hardi je igrao u serijama Braća po oružju (2001), Kraljica devica (2005), Orkanski visovi (2009) i Piki Blajnders (2014), kao i u TV filmu Stjuart: Život unatraške (2007) koji mu je doneo nominaciju za nagradu BAFTA za najboljeg televizijskog glumca.</s><s>Kao pozorišni glumac nastupao je kako u Ujedinjenom Kraljevstvu, tako i u SAD-u.</s><s>Godine 2003. za ulogu u predstavi U Arabiji, svi bismo bili kraljevi osvojio je Pozorišnu nagradu Ivning standard, a bio je nominovan i za Nagradu Lorens Olivije za najboljeg novajliju.</s><s>Godine 2007. nastupio je u komediji Čovek lepih manira, a 2010. njegova izvedba u predstavi Duga crvena staza u režiji Filipa Simora Hofmana naišla je na pozitivne reakcije kritičara.</s>

<s>Privatni život 
Hardi je od 1999. do 2004. godine bio u braku sa Sarom Vord.</s><s>Ima jednog sina sa bivšom devojkom Rejčel Spid - Luisa Tomasa koji je rođen 8. aprila 2008.</s><s>Tokom te godine započeo je vezu sa glumicom Šarlot Rajli koji je upoznao na snimanju mini-serije Preuzimanje i TV filma Orkanski visovi.</s><s>Verili su se 2010. godine, a u bračnu zajednicu stupili su u aprilu 2014. godine.</s>

<s>Hardi je veliki ljubitelj pasa i izjavio je da tokom snimanja dosta vremena provodi ili sa svojim ljubimcima, ili sa drugim psima koji se nalaze na filmskom setu.</s><s>Njegov ljubimac Maks koga je imao od adolescentskog perioda preminuo je dok je Hardi snimao film Pobesneli Maks: Autoput besa u kome igra protagonistu po kome je pas dobio ime.</s><s>Tokom snimanja filma Bez zakona Hardi je sa koleginicom Džesikom Častejn pronašao psa lutalicu, koga je kasnije usvojio i zajedno sa njim pojavio se u PETA-inoj kampanji koja promoviše usvajanje kućnih ljubimaca iz azila.</s>

<s>Nakon što je u filmu Rokenrola iz 2008. igrao homoseksualca, jedan magazin mu je postavio pitanje da li je ikada imao seksualne odnose sa muškarcem, na šta je on odgovorio potvrdno, ali je dodao da ga eksperementisanje više ne zanima sada kada je već u tridesetim godinama.</s><s>Tokom svojih ranih i srednjih dvadesetih Hardi je imao problema sa alkoholom i drogama, ali je čist od 2003. godine kada je bio na odvikavanju.</s><s>Godine 2010. postao je ambasador humanitarne organizacije The Prince’s Trust koja pomaže mladim ljudima u nepovoljnom položaju i tom prilikom izjavio da mu je veoma važno da im bude pružena druga šansa da promene svoj život, kao što je bila pružena i njemu.</s>

<s>Filmografija</s>

<s>Izvori</s>

<s>Vanjske veze</s>

<s></s>

<s>Engleski teatarski glumci
Engleski filmski glumci
Engleski televizijski glumci</s>

